ཙུང་ལི་ལི་ཁེ་ཆང་ཚེས༣ཉིན་གྱི་སྔ་དྲོ་ཆར་ཆུར་མ་འཛེམ་པར་ཤར་ཕྱོགས་སྐར་ཆེན་རྟགས་ཅན་ཆུར་ནུབ་སའི་ཡུལ་དངོས་སུ་འབྱོར་བ་དང་།དེ་ནས་དུས་ཚོད༢༤རིང་འཚོལ་སྐྱོབ་ཀྱི་ལས་ལ་བྲེལ་བའི་ཉེན་སྐྱོབ་མི་སྣ་ཡོངས་ལ་འཚམ་འདྲི་གནང་།ལི་ཁེ་ཆང་གིས་བཤད་རྒྱུར།ཚེ་སྲོག་ནི་གནམ་ལས་ཀྱང་རྩ་ཆེ།ཁྱེད་ཅག་གི་ཕྲག་སྟེང་གི་འགན་ཁུར་ཤིན་ཏུ་ལྕི།ཁྱེད་ཚོས་རྒྱལ་ཡོངས་མི་དམངས་ཀྱི་རེ་བ་ཆེན་པོ་ཕྲག་ཏུ་འཁུར་ཡོད་པ་རེད།ཁྱེད་ཚོ་དཀའ་ངལ་ཆེན་པོའི་མདུན་དུ་སྤོབས་པས་ཁེངས་ཡོད།ཡིན་ཡང་ཉེན་ཁ་ཆེན་པོ་དང་དཀའ་ཚེགས་ཆེ་བའི་ཁོར་ཡུག་ཁྲོད་ནས་རང་ཉིད་ཀྱི་བདེ་འཇགས་ལ་སྲུང་སྐྱོབ་བྱ་རྒྱུ་མ་བརྗེད།ངལ་གསོ་བྱས་ཏེ་ལུས་སྟོབས་སླར་གསོ་བྱེད་པར་དོ་སྣང་བྱེད་དགོས་ཞེས་བཤད།